ID-DEĊIŻJONI TAL-KUMMISSJONI
ta' l-14 ta' Ottubru 2004
dwar listi ta' programmi għall-qerda u l-monitoraġġ ta' mard ta' l-annimali u verifiki maħsuba għall-prevenzjoni taż-żoonosi li jikkwalifikaw għal kontribut finanzjarju mill-Komunità fl-2005
(innotifikata fid-dokument bin-numru C(2004) 4010)
(2004/695/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-qasam veterinarju (1), kief emendata l-aħħar mir-Regolament (KE) Nru 806/2003 (2), u partikolarment l-Artikolu 24(5) u l-Artikolu 32 tiegħu,
Billi:
(1)
Ċerti Stati Membri ressqu programmi lill-Kummissjoni għall-qerda u l-monitoraġġ ta' mard ta' l-annimali li għalihom jixtiequ jirċievu finanzjament mill-Komunità.
(2)
Skond ir-Regolament tal-Kunsill (KE) Nru 1258/1999 tas-17 ta' Mejju 1999 dwar il-finanzjament tal-politika agrikola komuni (3), il-programmi għall-qerda u l-monitoraġġ tal-mard ta' l-annimali għandu jiġi ffiinanzjat taħt is-Sezzjoni ta' Garanzija tal-Fond Agrikolu Ewropew ta' Gwida u Garanzija. Għall-għanijiet tal-kontroll finanzjarju, għandhom japplikaw l-Artikoli 8 u 9 ta' dak ir-regolament.
(3)
Fit-tfassil tal-lista ta' programmi għall-qerda u l-monitoraġġ tal-mard ta' l-annimali li jikkwalfikaw għal kontribut finanzjarju mill-Komunità għall-2005, u r-rata u l-ammont proposti tal-kontribut għal kull programm, għandhom jitqiesu għal kull programm, kemm l-interess tal-Komunità għal kull programm kif ukoll il-volum ta' l-approprjazzjonijiet disponibbli.
(4)
Fit-tfassil tal-lista ta' programmi ta' verifiċi u spezzjonijiet maħsuba għall-prevenzjoni taż-żoonosi li jikkwalifikaw għal kontribut finanzjarju mill-Komunità għall-2005, u r-rata u l-ammont proposti għall-kontribuzzjoni għal kull programm, għandhom jitqiesu l-interess ta' kull programm għall-Komunità, il-konformità tiegħu mad-dispożizzjonijiet tekniċi tal-leġislazzjoni veterinarja Komunitarja relevanti u l-volum ta' approprjazzjonijiet disponibbli.
(5)
Il-Kummissjonin qieset kull wieħed mill-programmi mressqa, kemm mil-lat veterinarju kif ukoll minn dak finanzjarju, u tinsab sodisfatta bil-fatt illi dawk il-programmi għandhom jiġu inklużi fil-listi tal-programmi li jikkwalifikaw għal kontribuzzjoni finanzjarja mill-Komunità fl-2005.
(6)
Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
ADOTTAT DIN ID-DEĊIZJONI:
Artikolu 1
1. Il-programmi għall-qerda u l-monitoraġġ tal-mard ta' l-annimali mniżżla fl-Anness I se jikkwalifikaw għal kontribuzzjoni finanzjarja mill-Komunità fl-2005.
2. Għal kull programm kif imsemmi fil-paragrafu 1, ir-rata u l-amont proposti tal-kontribuzzjoni finanzjarja mill-Komunità se jkunu kif imniżżla fl-Anness I.
Artikolu 2
1. Il-programmi ta' verifika u spezzjonijiet għall-qerda taż-żoonosi mniżżla fl-Anness II se jikkwalifikaw għal kontribuzzjoni finanzjarja mill-Komunità fl-2005.
2. Għal kull programm kif imsemmi fil-paragrafu 1, ir-rata u l-ammont proposti tal-kontribuzzjoni finanzjarja mill-Komunità se jkunu kif imniżżla fl-Anness II.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, fl-14 ta' Ottubru 2004.